title: Rozhodnutie Rady 2014/125/SZBP z  10. marca 2014 , ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
               11.3.2014

               SK

               Úradný vestník Európskej únie

               L 70/22

      ROZHODNUTIE RADY 2014/125/SZBP
   z 10. marca 2014,
   ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 23. decembra 2013 prijala rozhodnutie Rady 2013/798/SZBP o reštriktívnych opatreniach voči Stredoafrickej republike (1).

               (2)

               Bezpečnostná rada Organizácie Spojených národov prijala 28. januára 2014 rezolúciu č. 2134 (2014).

               (3)

               V rezolúcii Bezpečnostnej rady Organizácie Spojených národov (BR OSN) č. 2134 (2014) sa vyžaduje prijatie opatrení na uplatňovanie cestovných obmedzení a zmrazenie finančných prostriedkov a aktív osôb alebo subjektov, ktoré označí výbor zriadený podľa bodu 57 rezolúcie BR OSN č. 2127 (2013) v súlade s kritériami uvedenými v rezolúcii BR OSN č. 2134 (2014).

               (4)

               V rezolúcii BR OSN č. 2134 (2014) sa tiež opätovne potvrdzuje a rozširuje zbrojné embargo stanovené v rezolúcii BR OSN č. 2127 (2013). Ďalej sa v rezolúcii BR OSN č. 2134 (2014) stanovuje, že zbrojné embargo sa nevzťahuje na dodávky určené výlučne na podporu operácie Európskej únie v Stredoafrickej republike (EUFOR RCA) ani na použitie v rámci nej.

               (5)

               Okrem toho je s cieľom zahrnúť poskytovanie technickej a finančnej pomoci potrebné zmeniť rozsah výnimky týkajúcej sa predaja, dodávky, transferu alebo vývozu zbraní a súvisiaceho materiálu určeného výlučne na podporu misie pre konsolidáciu mieru v Stredoafrickej republike (MICOPAX), medzinárodnej misie na podporu Stredoafrickej republiky pod africkým vedením (MISCA), integrovanej kancelárie Organizácie Spojených národov pre budovanie mieru v Stredoafrickej republike (BINUCA) a jej strážnej jednotky, osobitnej regionálnej jednotky Africkej únie (AU-RTF), francúzskych ozbrojených síl nasadených v Stredoafrickej republike a EUFOR RCA alebo na použitie týmito subjektmi.

               (6)

               Na vykonanie určitých opatrení je potrebná ďalšia činnosť Únie.

               (7)

               Rozhodnutie 2013/798/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie2013/798/SZBP sa mení takto:

               1)

               V článku 2 ods. 1 sa písmeno a) nahrádza takto:

                           „a)

                           predaj, dodávky, transfer alebo vývoz zbraní a súvisiaceho materiálu a poskytovanie súvisiacej technickej pomoci alebo financovania a finančnej pomoci, ktoré sú určené výhradne na podporu misie pre konsolidáciu mieru v Stredoafrickej republike (MICOPAX), medzinárodnej misie na podporu Stredoafrickej republiky pod africkým vedením (MISCA), integrovanej kancelárie Organizácie Spojených národov pre budovanie mieru v Stredoafrickej republike (BINUCA) a jej strážnej jednotky, osobitnej regionálnej jednotky Africkej únie (AU-RTF) a francúzskych síl nasadených v Stredoafrickej republike a operácie Európskej únie v Stredoafrickej republike (EUFOR RCA) alebo na použitie týmito subjektmi.“.

               2)

               Vkladajú sa tieto články:
               „Článok 2a
               1.   Členské štáty prijmú potrebné opatrenia na zabránenie vstupu na svoje územia, ako aj tranzitu cez ne, všetkým osobám označeným výborom zriadeným podľa bodu 57 rezolúcie BR OSN č. 2127 (2013) (ďalej len ‚výbor‘) za také, ktoré sa zúčastňujú na činnostiach ohrozujúcich mier, stabilitu alebo bezpečnosť Stredoafrickej republiky alebo im poskytujú podporu, vrátane činností, ktoré ohrozujú alebo porušujú prechodné dohody alebo ktoré ohrozujú alebo hatia proces politickej transformácie vrátane transformácie smerujúcej k slobodným a spravodlivým demokratickým voľbám, alebo ktoré podporujú prejavy násilia, vrátane osôb, ktoré:

                           a)

                           porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo previedli v prospech ozbrojených skupín alebo zločineckých sietí v Stredoafrickej republike alebo prijali zbrane či akýkoľvek súvisiaci materiál alebo akékoľvek technické poradenstvo, prípravu alebo pomoc vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                           b)

                           sú zapojené do plánovania, riadenia alebo páchania činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike vrátane činov zahŕňajúcich sexuálne násilie, činov namierených voči civilistom, etnicky alebo nábožensky motivovaných útokov, útokov na školy a nemocnice, ako aj únosov a núteného vysídľovania;

                           c)

                           verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                           d)

                           poskytujú podporu ozbrojeným skupinám alebo zločineckým sietiam prostredníctvom nezákonného využívania prírodných zdrojov vrátane diamantov a voľne žijúcich zvierat a produktov z nich v Stredoafrickej republike;

                           e)

                           bránia dodávkam humanitárnej pomoci Stredoafrickej republike, prístupu k nim alebo ich distribúcii v Stredoafrickej republike;

                           f)

                           sú zapojené do plánovania, riadenia, sponzorovania alebo vedenia útokov proti misiám OSN alebo medzinárodným bezpečnostným silám vrátane úradu BINUCA, misie MISCA, operácie Európskej únie (EUFOR RCA) a ostatným silám, ktoré ich podporujú;

                           g)

                           sú vedúcimi predstaviteľmi subjektu označeného výborom alebo ktoré mu poskytli podporu, konali preň alebo v jeho mene alebo na jeho pokyn;

                     sú uvedené v prílohe k tomuto rozhodnutiu.
               2.   Odsekom 1 sa členským štátom neukladá povinnosť odmietnuť vstup na svoje územie svojim štátnym príslušníkom.
               3.   Odsek 1 sa neuplatňuje, ak je vstup na územie alebo prechod cezeň potrebný na účely súdneho konania.
               4.   Odsek 1 sa neuplatňuje, ak výbor rozhodne v jednotlivých prípadoch, že:

                           a)

                           cestovanie je opodstatnené z humanitárnych dôvodov vrátane náboženských povinností;

                           b)

                           udelenie výnimky by pomohlo naplniť ciele, ktorými sú nastolenie mieru a dosiahnutie národného zmierenia v Stredoafrickej republike, ako aj stability v tomto regióne.

                     5.   V prípadoch, keď členský štát podľa odsekov 3 alebo 4 povolí osobám uvedeným v prílohe vstup na svoje územie alebo prechod cezeň, toto povolenie sa obmedzí na účel, na ktorý bolo udelené, a na osoby, ktorých sa týka.
               Článok 2b
               1.   Zmrazujú sa všetky finančné prostriedky a hospodárske zdroje vlastnené alebo priamo či nepriamo kontrolované osobami alebo subjektmi označenými výborom za také, ktoré sa zúčastňujú na činnostiach ohrozujúcich mier, stabilitu alebo bezpečnosť Stredoafrickej republiky alebo im poskytujú podporu, vrátane činností, ktoré ohrozujú alebo porušujú prechodné dohody alebo ktoré ohrozujú alebo hatia proces politickej transformácie vrátane transformácie smerujúcej k slobodným a spravodlivým demokratickým voľbám, alebo ktoré podporujú prejavy násilia, vrátane osôb a subjektov ktoré:

                           a)

                           porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo previedli v prospech ozbrojených skupín alebo zločineckých sietí v Stredoafrickej republike alebo prijali zbrane či akýkoľvek súvisiaci materiál alebo akékoľvek technické poradenstvo, prípravu alebo pomoc vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                           b)

                           sú zapojené do plánovania, riadenia alebo páchania činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike vrátane činov zahŕňajúcich sexuálne násilie, činov namierených voči civilistom, etnicky alebo nábožensky motivovaných útokov, útokov na školy a nemocnice, ako aj únosov a núteného vysídľovania;

                           c)

                           verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                           d)

                           poskytujú podporu ozbrojeným skupinám alebo zločineckým sietiam prostredníctvom nezákonného využívania prírodných zdrojov vrátane diamantov a voľne žijúcich zvierat a produktov z nich v Stredoafrickej republike;

                           e)

                           bránia dodávkam humanitárnej pomoci Stredoafrickej republike, prístupu k nim alebo ich distribúcii v Stredoafrickej republike;

                           f)

                           sú zapojené do plánovania, riadenia, sponzorovania alebo vedenia útokov proti misiám OSN alebo medzinárodným bezpečnostným silám vrátane úradu BINUCA, misie MISCA, operácie Európskej únie (EUFOR RCA) a ostatným silám, ktoré ich podporujú;

                           g)

                           sú vedúcimi predstaviteľmi subjektu označeného výborom alebo ktoré mu poskytli podporu, konali preň alebo v jeho mene alebo na jeho pokyn;

                     alebo osôb alebo subjektov konajúcich v ich mene alebo na ich pokyn, alebo subjektov nimi vlastnených alebo kontrolovaných.
               Zoznam osôb a subjektov, na ktoré sa vzťahuje tento odsek, je uvedený v prílohe k tomuto rozhodnutiu.
               2.   Žiadnej osobe alebo subjektu uvedeným v odseku 1 ani v ich prospech sa nedajú priamo ani nepriamo k dispozícii žiadne finančné prostriedky, finančné aktíva ani hospodárske zdroje.
               3.   Členský štát môže povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú:

                           a)

                           nevyhnutné na základné výdavky vrátane platieb za potraviny, nájomné alebo hypotéku, lieky a lekárske ošetrenie, dane, platby poistného a poplatky za verejné služby;

                           b)

                           určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

                           c)

                           určené výlučne na úhradu poplatkov alebo náhradu nákladov na služby spojené s bežným vedením alebo správou zmrazených finančných prostriedkov, iných finančných aktív alebo hospodárskych zdrojov;

                     po tom, ako dotknutý členský štát oznámi výboru svoj zámer povoliť, ak je to vhodné, prístup k uvedeným finančným prostriedkom a hospodárskym zdrojom a výbor do piatich pracovných dní od tohto oznámenia neprijme rozhodnutie o zamietnutí.
               4.   Členský štát môže tiež povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú:

                           a)

                           potrebné na mimoriadne výdavky po oznámení dotknutým členským štátom výboru a po schválení výborom;

                           b)

                           predmetom súdneho, správneho alebo arbitrážneho zádržného práva alebo rozsudku, pričom v tomto prípade sa po oznámení dotknutým členským štátom výboru môžu finančné prostriedky a hospodárske zdroje použiť na uspokojenie tohto práva alebo rozsudku za predpokladu, že toto zádržné právo alebo rozsudok existovali pred 28. januárom 2014 a nie sú v prospech osoby alebo subjektu uvedených v tomto článku.

                     5.   Odsek 1 nebráni určenej osobe ani subjektu, aby uskutočňovali platby splatné na základe zmluvy, ktorá bola uzatvorená pred umiestnením takejto osoby alebo subjektu na zoznam, za predpokladu, že príslušný členský štáty stanovil, že platby priamo ani nepriamo nedostane žiadna osoba ani subjekt uvedený v odseku 1 a po tom, ako príslušný členský štát oznámi výboru zámer uskutočniť takéto platby alebo ich prijať, prípadne na tento účel povoliť rozmrazenie finančných prostriedkov alebo hospodárskych zdrojov, a to desať pracovných dní pred takýmto povolením.
               6.   Odsek 2 sa neuplatňuje, keď sa na zmrazené účty pripisujú:

                           a)

                           úroky alebo iné výnosy z týchto účtov; alebo

                           b)

                           platby splatné na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, od ktorého tieto účty začali podliehať reštriktívnym opatreniam podľa tohto rozhodnutia;

                     za predpokladu, že každý takýto úrok, iné výnosy a platby naďalej podliehajú odseku 1.
               Článok 2c
               Rada vytvorí zoznam v prílohe a vykoná v ňom zmeny a doplnenia v súlade s rozhodnutiami Bezpečnostnej rady Organizácie Spojených národov alebo výboru.
               Článok 2d
               1.   V prípade, že Bezpečnostná rada Organizácie Spojených národov alebo výbor označí určitú osobu alebo subjekt, zaradí Rada takúto osobu alebo subjekt do prílohy. Rada dotknutej osobe alebo subjektu oznámi svoje rozhodnutie vrátane dôvodov zaradenia danej osoby alebo subjektu do zoznamu, a to buď priamo, ak je ich adresa známa, alebo prostredníctvom uverejnenia oznámenia, a poskytne dotknutej osobe alebo subjektu možnosť vyjadriť sa.
               2.   Ak sa predložia pripomienky alebo zásadné nové dôkazy, Rada preskúma svoje rozhodnutie a osobu alebo subjekt príslušným spôsobom informuje.
               Článok 2e
               1.   Príloha obsahuje dôvody zaradenia osôb a subjektov do zoznamu, ktoré poskytla Bezpečnostná rada Organizácie Spojených národov alebo výbor.
               2.   V prílohe sa tiež uvádzajú dostupné informácie, ktoré poskytla Bezpečnostná rada Organizácie Spojených národov alebo výbor a ktoré sú potrebné na identifikáciu dotknutých osôb alebo subjektov. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti. V prílohe sa uvádza aj dátum označenia Bezpečnostnou radou Organizácie Spojených národov alebo výborom.“.

               3)

               Dopĺňa sa príloha, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 10. marca 2014

            Za Radu

            predseda

         G. VROUTSIS

      (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).

      PRÍLOHA

            „PRÍLOHA

               Zoznam osôb podľa článku 2a a osôb a subjektov podľa článku 2b

                        A.

                        Osoby

                        B.

                        Subjekty“.


title: 2014/360/EÚ: Rozhodnutie Európskej centrálnej banky zo 14. apríla 2014 o zriadení Administratívneho revízneho výboru a jeho pravidlách činnosti (ECB/2014/16)

text:
               14.6.2014

               SK

               Úradný vestník Európskej únie

               L 175/47

         ROZHODNUTIE EURÓPSKEJ CENTRÁLNEJ BANKY
   zo 14. apríla 2014
   o zriadení Administratívneho revízneho výboru a jeho pravidlách činnosti

      (ECB/2014/16)

      (2014/360/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Rady (EÚ) č. 1024/2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 24,
   keďže:

               (1)

               Podľa článku 24 ods. 1 nariadenia (EÚ) č. 1024/2013 Administratívny revízny výbor vykonáva interné administratívne preskúmanie rozhodnutí, ktoré prijme Európska centrálna banka (ECB) pri vykonávaní právomocí, ktorými bola poverená nariadením (EÚ) č. 1024/2013, na základe žiadosti o preskúmanie predloženej v súlade s článkom 24 ods. 5.

               (2)

               Podľa článku 24 ods. 10 nariadenia (EÚ) č. 1024/2013 ECB prijme pravidlá činnosti Administratívneho revízneho výboru, ktoré sa uverejnia.

               (3)

               Podľa článku 24 ods. 11 nariadenia (EÚ) č. 1024/2013 zriadením Administratívneho revízneho výboru nie je dotknuté právo podať návrh na začatie konania na Súdnom dvore Európskej únie v súlade so zmluvami.

               (4)

               Preskúmanie Administratívnym revíznym výborom je dobrovoľným preskúmaním pre osoby, ktorým je určené rozhodnutie ECB podľa nariadenia (EÚ) č. 1024/2013 alebo ktorých sa tieto rozhodnutia priamo a konkrétne týkajú, pred podaním návrhu na začatie konania na Súdnom dvore,

         PRIJALA TOTO ROZHODNUTIE:
   ÚVODNÁ KAPITOLA
   Článok 1
   Doplňujúci charakter
   Toto rozhodnutie dopĺňa rokovací poriadok Európskej centrálnej banky. Pojmy použité v tomto rozhodnutí majú rovnaký význam ako pojmy, ktoré sú vymedzené v rokovacom poriadku Európskej centrálnej banky.
   HLAVA I

      ADMINISTRATÍVNY REVÍZNY VÝBOR

   Článok 2
   Zriadenie
   Týmto sa zriaďuje Administratívny revízny výbor (ďalej len „Administratívny revízny výbor“).
   Článok 3
   Zloženie
   1.   Administratívny revízny výbor sa skladá z piatich členov, ktorých nahradia dvaja náhradníci na základe podmienok ustanovených v odseku 3.
   2.   Členovia Administratívneho revízneho výboru a dvaja náhradníci sú uznávané osobnosti, ktoré sú občanmi členského štátu s preukázanými relevantnými znalosťami a odbornými skúsenosťami vrátane skúseností v oblasti dohľadu na dostatočne vysokej úrovni v oblasti bankovníctva alebo iných finančných služieb. Nemôžu byť súčasnými zamestnancami ECB, príslušných vnútroštátnych orgánov alebo iných vnútroštátnych inštitúcií alebo inštitúcií, orgánov, úradov a agentúr Únie, ktoré sa zúčastňujú na úlohách vykonávaných ECB na základe nariadenia (EÚ) č. 1024/2013.
   3.   Dvaja náhradníci dočasne nahradia členov Administratívneho revízneho výboru v prípade, že dočasne nebudú schopní vykonávať funkciu, v prípade smrti, odstúpenia alebo odvolania, alebo ak pri konkrétnej žiadosti o preskúmanie existujú oprávnené dôvody na vážne znepokojenie v súvislosti s existenciou konfliktu záujmov. Konflikt záujmov vznikne, ak člen Administratívneho revízneho výboru má súkromné alebo osobné záujmy, ktoré môžu ovplyvniť alebo sa zdá, že by mohli ovplyvniť nestranný a objektívny výkon jeho funkcie.
   Článok 4
   Vymenovanie
   1.   Členov Administratívneho revízneho výboru a dvoch náhradníkov vymenúva Rada guvernérov tak, aby sa v najväčšej možnej miere zabezpečila primeraná geografická a rodová rovnováha v rámci členských štátov.
   2.   Po verejnej výzve na vyjadrenie záujmu uverejnenej v Úradnom vestníku Európskej únie by Výkonná rada po vypočutí Rady pre dohľad mala Rade guvernérov predložiť nominácie členov Administratívneho revízneho výboru a dvoch náhradníkov Rady guvernérov najneskôr do jedného mesiaca pred začatím zasadnutia Rady guvernérov, na ktorom sa má prijať rozhodnutie týkajúce sa vymenovania.
   3.   Funkčné obdobie členov Administratívneho revízneho výboru a dvoch náhradníkov je päť rokov a je jedenkrát obnoviteľné.
   4.   Členovia Administratívneho revízneho výboru a dvaja náhradníci konajú nezávisle a vo verejnom záujme. Nepodliehajú žiadnym pokynom a podávajú verejné vyhlásenie o záväzkoch a verejné priznanie o záujmoch s poukázaním na všetky priame alebo nepriame záujmy, ktoré by sa mohli považovať za ohrozujúce ich nezávislosť, alebo na to, že takéto záujmy nemajú.
   5.   Podmienky pre vymenovanie členov a dvoch náhradníkov Administratívneho revízneho výboru ustanovuje Rada guvernérov.
   Článok 5
   Predseda a podpredseda
   1.   Administratívny revízny výbor určí svojho predsedu a podpredsedu.
   2.   Predseda zabezpečí fungovanie Administratívneho revízneho výboru, efektívne uskutočňovanie preskúmavania a dodržiavanie pravidiel činnosti.
   3.   Podpredseda bude, s cieľom zabezpečiť fungovanie Administratívneho revízneho výboru, pomáhať predsedovi pri výkone jeho povinností a zaujme jeho miesto, ak predseda nemôže vykonávať svoju funkciu alebo ak o to predseda požiada.
   Článok 6
   Tajomník Administratívneho revízneho výboru
   1.   Tajomník Rady pre dohľad koná ako tajomník Administratívneho revízneho výboru (ďalej len „tajomník“).
   2.   Tajomník zodpovedá za prípravu účinnej analýzy preskúmania, organizovanie predbežných vypočutí a vypočutí Administratívneho revízneho výboru, vyhotovenie príslušných zápisníc, vedenie registra preskúmaní a inak za poskytovanie pomoci v súvislosti s preskúmaním.
   3.   ECB poskytuje Administratívnemu revíznemu výboru primeranú podporu, vrátane právnych znalostí s cieľom pomôcť pri posudzovaní výkonu právomocí ECB na základe nariadenia (EÚ) č. 1024/2013.
   HLAVA II

      ŽIADOSŤ O PRESKÚMANIE

   Článok 7
   Oznámenie so žiadosťou o preskúmanie
   1.   Akákoľvek fyzická alebo právnická osoba, ktorej je podľa nariadenia (EÚ) č. 1024/2013 určené rozhodnutie ECB alebo ktorej sa toto rozhodnutie priamo a konkrétne týka, ktorá má v úmysle požiadať o interné administratívne preskúmanie (ďalej len „žiadateľ“), za týmto účelom predloží písomné oznámenie tajomníkovi so žiadosťou o preskúmanie, pričom identifikuje napadnuté rozhodnutie. Oznámenie so žiadosťou o preskúmanie sa predkladá v jednom z úradných jazykov Únie.
   2.   Tajomník bezodkladne potvrdí žiadateľovi prijatie oznámenia so žiadosťou o preskúmanie.
   3.   Oznámenie so žiadosťou o preskúmanie sa predloží v lehote jedného mesiaca odo dňa oznámenia rozhodnutia žiadateľovi, alebo v prípade neoznámenia rozhodnutia odo dňa, keď sa o ňom žiadateľ dozvedel.
   4.   Napadnuté rozhodnutie sa pripojí k oznámeniu so žiadosťou o preskúmanie, ktoré: a) uvedie dôvody, na ktorých sa zakladá; b) ak sa podáva žiadosť o preskúmanie, ktorá má mať odkladný účinok, uvedie dôvody takejto žiadosti; c) bude mať pripojené kópie akýchkoľvek dokumentov, na ktoré sa žiadateľ odvoláva a d) ak oznámenie so žiadosťou o preskúmanie presiahne 10 strán, uvedie zoznam položiek a) až c).
   5.   Oznámenie so žiadosťou o preskúmanie jasne uvedie všetky kontaktné údaje žiadateľa, aby tajomník mohol prípadne žiadateľovi alebo jeho zástupcovi zasielať oznámenia. Tajomník zašle potvrdenie o prijatí žiadateľovi a uvedie, či je oznámenie so žiadosťou o preskúmanie úplné.
   6.   Žiadateľ môže kedykoľvek stiahnuť oznámenie so žiadosťou o preskúmanie podaním oznámenia o stiahnutí tajomníkovi.
   7.   Po podaní tajomníkovi sa oznámenie so žiadosťou o preskúmanie spolu s pripojenými dokumentmi bezodkladne interne zasiela, aby ECB mohla byť zastúpená počas konania.
   Článok 8
   Spravodajca
   Po prijatí oznámenia so žiadosťou o preskúmanie predseda určí spravodajcu na preskúmanie spomedzi členov Administratívneho revízneho výboru vrátane predsedu. Pri určení spravodajcu predseda zohľadní špecifické odborné znalosti každého člena Administratívneho revízneho výboru.
   Článok 9
   Odkladný účinok
   1.   Predloženie oznámenia so žiadosťou o preskúmanie nemá odkladný účinok pre uplatňovanie napadnutého rozhodnutia za podmienok ustanovených v odseku 2.
   2.   Bez toho, aby bol dotknutý odsek 1, môže Rada guvernérov na návrh Administratívneho revízneho výboru rozhodnúť o odklade uplatňovania napadnutého rozhodnutia, ak je žiadosť o preskúmanie prípustná a nie je zjavne nepodložená a ak zastáva stanovisko, že okamžité uplatnenie napadnutého rozhodnutia môže spôsobiť nenapraviteľnú škodu. Rada Guvernérov prijme také rozhodnutie o odklade uplatňovania napadnutého rozhodnutia po vypočutí stanoviska Rady pre dohľad v prípade potreby.
   3.   Postupy ustanovené v týchto pravidlách činnosti vrátane tých, ktoré sú uvedené v článkoch 12 a 14 v súvislosti s pokynmi a vypočutiami, sa podľa potreby uplatnia pri rozhodovaní o akejkoľvek otázke týkajúcej sa odkladného účinku.
   HLAVA III

      PRESKÚMANIE

   Článok 10
   Rozsah preskúmania Administratívnym revíznym výborom
   1.   V súlade s článkom 24 ods. 1 nariadenia (EÚ) č. 1024/2013 rozsah interného administratívneho preskúmania pokrýva procesný a vecný súlad príslušného rozhodnutia s nariadením (EÚ) č. 1024/2013.
   2.   Preskúmanie Administratívnym revíznym výborom sa obmedzuje na preskúmanie dôvodov, na ktoré sa odvoláva žiadateľ, ako sa uvádza v oznámení so žiadosťou o preskúmanie.
   Článok 11
   Prípustnosť žiadosti o preskúmanie
   1.   Administratívny revízny výbor určí, či a do akej miery je žiadosť o preskúmanie prípustná pred posúdením, či je právne podložená. Ak Administratívny revízny výbor považuje žiadosť o preskúmanie celkom alebo sčasti za neprípustnú, takéto posúdenie sa uvedie v stanovisku Administratívneho revízneho výboru podľa článku 17.
   2.   Oznámenie so žiadosťou o preskúmanie podané v súvislosti s novým rozhodnutím Rady guvernérov, ako sa uvádza v článku 24 ods. 7 nariadenia (EÚ) č. 1024/2013, nie je prípustné.
   Článok 12
   Pokyny
   Predseda môže v mene Administratívneho revízneho výboru dávať pokyny na účinné uskutočnenie preskúmania vrátane pokynov na vyhotovenie dokumentov alebo poskytnutie informácií. Tajomník zašle takéto pokyny príslušným stranám. Predseda môže na tieto účely viesť konzultácie s ostatnými členmi.
   Článok 13
   Nedodržanie pokynov alebo pravidiel
   1.   Ak žiadateľ bez riadneho dôvodu nedodrží pokyn Administratívneho revízneho výboru alebo ustanovení týchto pravidiel činnosti, Administratívny revízny výbor mu môže nariadiť, aby uhradil akékoľvek trovy konania vzniknuté z dôvodu omeškania.
   2.   Pred tým, než vydá rozhodnutie v súlade s odsekom 1, Administratívny revízny výbor zašle žiadateľovi oznámenie, aby mu umožnil vzniesť námietky proti vydaniu takéhoto rozhodnutia.
   Článok 14
   Vypočutie
   1.   Administratívny revízny výbor môže zvolať ústne pojednávanie, ak to považuje za nevyhnutné pre spravodlivé posúdenie prieskumu. Od žiadateľa, ako aj ECB sa vyžaduje, aby na tomto pojednávaní predniesli svoje ústne pripomienky.
   2.   Predseda vydá pokyny, pokiaľ ide o priebeh, formu a termín pojednávania.
   3.   Pojednávanie sa koná v priestoroch ECB. Na pojednávaní sa zúčastní tajomník. Tretím osobám sa účasť na pojednávaní neumožňuje.
   4.   Predseda môže vo výnimočných prípadoch na návrh žiadateľa alebo ECB, alebo z vlastnej iniciatívy pojednávanie odročiť.
   5.   Ak bolo strane oznámené, že sa bude konať ústne pojednávanie a strana sa na pojednávanie nedostaví, Administratívny revízny výbor môže konať v jej neprítomnosti.
   Článok 15
   Dôkazy
   1.   Žiadateľ môže Administratívny revízny výbor požiadať o udelenie súhlasu na predkladanie dôkazov formou písomného vyhlásenia, svedeckej výpovede alebo posudku znalca.
   2.   Žiadateľ môže Administratívny revízny výbor požiadať o udelenie súhlasu na predvolanie svedka alebo znalca, ktorý podal písomné vyhlásenie na účely podania ústneho svedectva na pojednávaní. ECB môže tiež požiadať Administratívny revízny výbor o udelenie súhlasu na predvolanie svedka alebo znalca na účely podania ústneho svedectva na pojednávaní.
   3.   Administratívny revízny výbor udelí súhlas iba, ak to považuje za nevyhnutné pre spravodlivé posúdenie prieskumu.
   4.   Svedkov alebo znalcov vypočuje Administratívny revízny výbor. Takéto dôkazy sa predkladajú v stanovenej lehote. Žiadateľ má právo opätovne vypočuť svedkov alebo znalcov predvolaných ECB, ak je to nevyhnutné pre spravodlivé posúdenie prieskumu.
   HLAVA IV

      ROZHODOVACÍ PROCES

   Článok 16
   Stanovisko k prieskumu
   1.   Administratívny revízny výbor prijme stanovisko k prieskumu v lehote primeranej naliehavosti danej veci a najneskôr do dvoch mesiacov od dátumu doručenia oznámenia so žiadosťou o preskúmanie.
   2.   V stanovisku navrhne, či sa má pôvodné rozhodnutie zrušiť, nahradiť rozhodnutím s rovnakým obsahom alebo nahradiť rozhodnutím so zmeneným obsahom. Ak sa má pôvodné rozhodnutie nahradiť rozhodnutím so zmeneným obsahom, v stanovisku sa uvedú návrhy na nevyhnutné zmeny.
   3.   Stanovisko sa prijme väčšinou aspoň troch členov Administratívneho revízneho výboru.
   4.   Stanovisko je písomné a obsahuje odôvodnenie, a bezodkladne sa zašle Rade pre dohľad.
   5.   Stanovisko nie je pre Radu pre dohľad alebo Radu guvernérov záväzné.
   Článok 17
   Príprava nového návrhu rozhodnutia
   1.   Rada pre dohľad posúdi stanovisko Administratívneho revízneho výboru a navrhne Rade guvernérov nový návrh rozhodnutia. Posúdenie Rady pre dohľad sa neobmedzuje na preskúmanie dôvodov, na ktoré sa odvoláva žiadateľ, ako sa uvádza v oznámení so žiadosťou o preskúmanie, ale môže taktiež zohľadniť iné prvky pri vypracovaní nového návrhu rozhodnutia.
   2.   Nový návrh rozhodnutia Rady pre dohľad, ktorý pôvodné rozhodnutie nahrádza rozhodnutím s rovnakým obsahom, sa predloží Rade guvernérov do 10 pracovných dní od doručenia stanoviska Administratívneho revízneho výboru. Nový návrh rozhodnutia Rady pre dohľad, ktorým sa ruší alebo mení pôvodné rozhodnutie, sa predloží Rade guvernérov do 20 pracovných dní od doručenia stanoviska Administratívneho revízneho výboru.
   Článok 18
   Oznamovanie
   Stanovisko Administratívneho revízneho výboru, nový návrh rozhodnutia predložený Radou pre dohľad a nové rozhodnutie prijaté Radou guvernérov oznámi tajomník Rady guvernérov stranám vrátane príslušného odôvodnenia.
   HLAVA V

      PODANIE NA SÚD

   Článok 19
   Podanie na Súdny dvor
   Týmto rozhodnutím nie je dotknuté právo predložiť vec Súdnemu dvoru v súlade so zmluvami.
   HLAVA VI

      VŠEOBECNÉ USTANOVENIA

   Článok 20
   Prístup k spisom
   1.   Právo žiadateľa na obhajobu by sa malo plne dodržiavať. Na tento účel má žiadateľ, po tom, čo podal písomné oznámenie so žiadosťou o preskúmanie, právo na prístup k spisu ECB s výhradou oprávnených záujmov právnických a fyzických osôb, ktoré nie sú žiadateľom, na ochranu ich obchodného tajomstva.
   2.   Spisy pozostávajú zo všetkých dokumentov, ktoré ECB získala, vypracovala alebo zhromaždila počas konania o dohľade bez ohľadu na prostriedok, na ktorom sa dokumenty uchovávajú.
   3.   Právo na prístup k spisu sa nevzťahuje na dôverné informácie.
   4.   Na účely tohto článku môžu dôverné informácie zahŕňať interné dokumenty ECB alebo príslušného vnútroštátneho orgánu a korešpondenciu medzi ECB a príslušným vnútroštátnym orgánom alebo medzi príslušnými vnútroštátnymi orgánmi.
   5.   Žiadne ustanovenie tohto článku nebráni ECB, aby zverejnila a použila informácie nevyhnutné na preukázanie porušenia.
   6.   ECB môže stanoviť, že prístup k spisu sa udelí jedným alebo viacerými z nasledujúcich spôsobov, pričom sa riadne zohľadnia technické schopnosti strán: a) prostredníctvom CD-ROM-u alebo iných zariadení na elektronické uloženie údajov, ktoré môže byť dostupné v budúcnosti; b) prostredníctvom kópií prístupného spisu v papierovej forme, ktoré im budú zaslané poštou; c) výzvou, aby do prístupného spisu nahliadli v kanceláriách ECB.
   Článok 21
   Rozhodnutia o nákladoch
   1.   Náklady na prieskum zahŕňajú primerané náklady, ktoré z dôvodu prieskumu vznikli.
   2.   Po tom, čo Rada guvernérov oznámi nové rozhodnutie a žiadateľ stiahne oznámenie so žiadosťou o preskúmanie, Rada pre dohľad navrhne, aby časť nákladov uhradil žiadateľ. Žiadateľ má právo proti tomu vzniesť námietku.
   3.   Akékoľvek neprimerané náklady, ktoré vznikli žiadateľovi pri predkladaní písomných alebo ústnych dôkazov a v súvislosti s právnym zastúpením, uhradí žiadateľ.
   4.   Žiadateľ nehradí žiadne náklady v prípadoch, v ktorých Rada guvernérov ruší alebo mení pôvodné rozhodnutie v dôsledku oznámenia so žiadosťou o preskúmanie. To neplatí v prípade akýchkoľvek neprimeraných nákladov, ktoré vznikli žiadateľovi pri predkladaní písomných alebo ústnych dôkazov a v súvislosti s právnym zastúpením, ktoré uhradí žiadateľ.
   5.   Rada guvernérov rozhodne o rozdelení nákladov v súlade s postupom ustanoveným v článku 13g.2 rokovacieho poriadku Európskej centrálnej banky.
   6.   Ak sa nariadi úhrada nákladov, musia sa uhradiť do 20 pracovných dní.
   Článok 22
   Dôvernosť a služobné tajomstvo
   1.   Členovia Administratívneho revízneho výboru a ich náhradníci sú aj po skončení svojich funkcií povinní zachovávať služobné tajomstvo, ako to ustanovuje článok 37 Štatútu Európskeho systému centrálnych bánk a Európskej centrálnej banky.
   2.   Rokovania Administratívneho revízneho výboru sú dôverné, pokiaľ Rada guvernérov nepoverí prezidenta ECB, aby zverejnil výsledky týchto rokovaní.
   3.   Dokumenty, ktoré Administratívny revízny výbor vypracuje alebo ktoré má k dispozícii, sú dokumentmi ECB, a preto sú tajné a zaobchádza sa s nimi v súlade s článkom 23 ods. 3 rokovacieho poriadku Európskej centrálnej banky (2).
   Článok 23
   Dodatočné pravidlá
   1.   Administratívny revízny výbor môže prijať dodatočné pravidlá s cieľom upraviť svoje rokovania a činnosti.
   2.   Administratívny revízny výbor môže vydávať formuláre a príručky.
   3.   Dodatočné pravidlá, formuláre a príručky, ktoré prijme Administratívny revízny výbor, sa oznámia Rade pre dohľad a uverejnia na internetovej stránke ECB.
   Článok 24
   Nadobudnutie účinnosti
   Toto rozhodnutie nadobúda účinnosť deň po jeho uverejnení v Úradnom vestníku Európskej únie.

      Vo Frankfurte nad Mohanom 14. apríla 2014.

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Ú. v. EÚ L 80, 18.3.2004, s. 33.


title: 2014/45/EÚ: Rozhodnutie Rady z  28. januára 2014 , ktorým sa vymenúva dánsky člen Európskeho hospodárskeho a sociálneho výboru

text:
               30.1.2014

               SK

               Úradný vestník Európskej únie

               L 27/58

         ROZHODNUTIE RADY
   z 28. januára 2014,
   ktorým sa vymenúva dánsky člen Európskeho hospodárskeho a sociálneho výboru
   (2014/45/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh dánskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Sinne CONANOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Anders LADEFOGED sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. januára 2014

            Za Radu

            predseda

         G. STOURNARAS

      (1)  Ú. v. EÚ L 251, 25.9.2010, s. 8.


title: Rozhodnutie Rady 2003/659/SVV z 18. júna 2003, ktorým sa mení a dopĺňa rozhodnutie 2002/187/SVV, ktorým sa zriaďuje Eurojust s cieľom posilniť boj proti závažným trestným činom

text:
222                  SK                                Úradný vestník Európskej únie                                            19/zv. 6

32003D0659

29.9.2003                                         ÚRADNÝ VESTNÍK EURÓPSKEJ ÚNIE                                                L 245/44

                                           ROZHODNUTIE RADY 2003/659/SVV
                                                      z 18. júna 2003,
              ktorým sa mení a dopĺňa rozhodnutie 2002/187/SVV, ktorým sa zriaďuje Eurojust s cieľom posilniť boj
                                              proti závažným trestným činom

RADA EURÓPSKEJ ÚNIE,                                                    ROZHODLA TAKTO:

so zreteľom na Zmluvu o Európskej únii, najmä na jej články 31                                      Článok 1
a 34 ods. 2 písm. c),
                                                                        Rozhodnutie 2002/187/SVV sa týmto mení a dopĺňa takto:
so zreteľom na podnet Komisie ( ),1
                                                                        1. Články 35, 36 a 37 sa nahrádzajú takto:

so zreteľom na stanovisko Európskeho parlamentu (2),                       „Článok 35

                                                                           Zostavenie rozpočtu
so zreteľom na stanovisko Dvora audítorov (3),
                                                                           1. Kolégium každoročne vypracuje na základe návrhu orga-
keďže:                                                                     nizačného riaditeľa predbežný rozpočet príjmov a výdavkov
                                                                           Eurojustu na nasledujúci rozpočtový rok. Predbežný rozpočet,
                                                                           ktorý obsahuje návrh organizačného poriadku zamestnancov,
(1)      Eurojust je subjekt zriadený podľa Zmluvy o Európskej             predloží kolégium Komisii najneskôr do 31. marca.
         únii, ktorý dostáva dotáciu účtovanú na ťarchu všeobec-
         ného rozpočtu Európskej únie. Výdavky Eurojustu, finan-           2. Komisia na základe predbežných výpočtov navrhne v pred-
         covaného zo všeobecného rozpočtu, sa riadia pravidlami            bežnom návrhu všeobecného rozpočtu Európskej únie výšku
         a postupmi spoločenstva, ktoré sa vzťahujú na všeobecný           ročnej dotácie, ako aj pracovné miesta trvalého a dočasného
         rozpočet Európskej únie v súlade s článkom 41 ods. 4              charakteru a predloží tento návrh rozpočtovému orgánu
         Zmluvy o Európskej únii.                                          v súlade s článkom 272 Zmluvy.

                                                                           3. Rozpočtový orgán schváli rozpočtové položky na dotáciu
(2)      Za týchto podmienok je potrebné uviesť do súladu nie-             pre Eurojust a určí pracovné miesta trvalého a dočasného cha-
         ktoré ustanovenia rozhodnutia Rady 2002/187/SVV                   rakteru v rámci Služobného poriadku úradníkov a ostatných
         z 28. februára 2002, ktorým sa zriaďuje Eurojust s cieľom         zamestnancov Európskych spoločenstiev.
         posilniť boj proti závažným trestným činom (4), a nariade-
         nia Rady (ES, Euratom) č. 1605/2002 z 25. júna 2002               4. Kolégium Eurojustu prijme pred začiatkom rozpočtového
         o rozpočtových pravidlách, ktoré sa vzťahujú na všeobecný         roka rozpočet, ako aj organizačný poriadok zamestnancov
         rozpočet Európskych spoločenstiev (ďalej len „všeobecné           uvedený v tretej vete článku 34 ods. 1 na základe ročnej dotá-
         rozpočtové nariadenie“) (5).                                      cie a pracovných miest schválených rozpočtovým orgánom
                                                                           v súlade s odsekom 3 tohto článku a upraví ho zohľadniac
(3)      Rozhodnutie 2002/187/SVV by sa preto malo zmeniť                  rôzne príspevky poskytnuté Eurojustu a finančné prostriedky
         a doplniť,                                                        z iných zdrojov.

(1) Ú. v. ES C 331 E, 31.12.2002, s. 67.
                                                                           Článok 36
(2) Stanovisko z 27. marca 2003 (ešte neuverejnené v úradnom vestní-
    ku).                                                                   Plnenie rozpočtu a absolutórium
(3) Ú. v. ES C 285, 21.11.2002, s. 4.
(4) Ú. v. ES L 63, 6.3.2002, s. 1.                                         1. Organizačný riaditeľ ako povoľujúci úradník zodpovedá za
(5) Ú. v. ES L 248, 16.9.2002, s. 1 s korigendom v                         plnenie rozpočtu Eurojustu. O plnení rozpočtu podáva správy
    Ú. v. ES L 25, 30.1.2003, s. 43.                                       kolégiu.
 ---pagebreak--- 19/zv. 6          SK                               Úradný vestník Európskej únie                                               223

   2. Najneskôr do 1. marca, ktorý nasleduje po uplynutí kaž-          ľovi do 30. apríla roku N + 2 absolutórium vo vzťahu k plne-
   dého rozpočtového roka, oznámi účtovník Eurojustu účtov-            niu rozpočtu za rok N.
   níkovi Komisie predbežnú účtovnú závierku spolu so správou
   o rozpočtovom a finančnom hospodárení za uplynulý roz-
   počtový rok. Účtovník Komisie zosúladí predbežnú účtovnú
                                                                       Článok 37
   závierku inštitúcií a decentralizovaných subjektov v súlade
   s článkom 128 všeobecného rozpočtového nariadenia.
                                                                       Rozpočtové pravidlá vzťahujúce sa na rozpočet
   3. Najneskôr do 31. marca, ktorý nasleduje po uplynutí kaž-
   dého rozpočtového roka, zašle účtovník Komisie predbežné            1. Rozpočtové pravidlá, ktoré sa vzťahujú na rozpočet Euro-
   účtovnú závierku Eurojustu spolu so správou o rozpočtovom           justu, prijme jednomyseľne kolégium po porade s Komisiou.
   a finančnom hospodárení za uplynulý rozpočtový rok Dvoru            Tieto pravidlá sa nesmú odchyľovať od nariadenia Komisie (ES,
   audítorov. Správa o rozpočtovom a finančnom hospodárení             Euratom) č. 2343/2002 z 19. novembra 2002 o rámcovom
   za rozpočtový rok sa zašle aj Európskemu parlamentu a Rade.         rozpočtovom nariadení pre subjekty uvedené v článku 185
                                                                       nariadenia Rady (ES, Euratom) č. 1605/2002 o rozpočtových
                                                                       pravidlách, ktoré sa vzťahujú na všeobecný rozpočet Európ-
   4. Po obdržaní zistení Dvora audítorov k predbežnej účtov-          skych spoločenstiev (*), pokiaľ to nie je výslovne nevyhnutné
   nej závierke Eurojustu vypracuje organizačný riaditeľ               na fungovanie Eurojustu a s predchádzajúcim súhlasom Komi-
   na základe článku 129 všeobecného rozpočtového nariadenia           sie.
   konečnú účtovnú závierku v rámci svojej pôsobnosti a pred-
   loží ho kolégiu Eurojustu na posúdenie.
                                                                       (*) Ú. v. ES L 357, 31.12.2002, s. 72 s korigendom v Ú. v. EÚ
   5. Kolégium Eurojustu zaujme ku konečnej účtovnej závierke              L 2, 7.1.2003, s. 39.“
   Eurojustu stanovisko.
                                                                    2. Článok 38 ods. 1 sa nahrádza takto:
   6. Organizačný riaditeľ najneskôr do 1. júla nasledujúceho po
   uplynutí každého rozpočtového roka zašle Európskemu par-
                                                                       „1. Povoľujúci úradník zodpovedá za zavedenie vnútorných
   lamentu, Rade, Komisii a Dvoru audítorov konečnú účtovnú
                                                                       kontrolných systémov a postupov, ktoré sú vhodné na plne-
   závierku spolu so stanoviskom kolégia Eurojustu.
                                                                       nie jeho úloh.“

   7. Konečná účtovná závierka sa uverejní.

   8. Organizačný riaditeľ zašle Dvoru audítorov odpoveď                                       Článok 2
   na jeho zistenia najneskôr do 30. septembra. Túto odpoveď
   zašle aj kolégiu Eurojustu.
                                                                    Toto rozhodnutie nadobúda účinnosť prvým dňom mesiaca po
                                                                    jeho uverejnení v Úradnom vestníku Európskej únie.
   9. Organizačný riaditeľ, konajúci na základe právomoci kolé-
   gia Eurojustu a jeho predsedu, predloží Európskemu parla-
   mentu na žiadosť predsedu Eurojustu všetky informácie
   potrebné na hladký priebeh udelenia absolutória za príslušný
                                                                    V Luxemburgu 18. júna 2003
   rozpočtový rok, ako je ustanovené v článku 146 ods. 3 vše-
   obecného rozpočtového nariadenia.                                                                   Za Radu
                                                                                predseda
   10. Európsky parlament na odporúčanie Rady, ktorá sa
   uznáša kvalifikovanou väčšinou, udelí organizačnému riadite-                                        G. DRYS


title: 2004/721/ES: Rozhodnutie Európskeho parlamentu z 21. apríla 2004 o udelení absolutória Komisii v súvislosti s plnením rozpočtu šiesteho, siedmeho a ôsmeho Európskeho rozvojového fondu za finančný rok 2002

text:
               4.11.2004

               SK

               Úradný vestník Európskej únie

               L 330/15

      ROZHODNUTIE EURÓPSKEHO PARLAMENTU

   z21. apríla 2004
   o udelení absolutória Komisii v súvislosti s plnením rozpočtu šiesteho, siedmeho a ôsmeho Európskeho rozvojového fondu za finančný rok 2002
   (2004/721/ES)

      Rozhodnutia z 21. apríla 2004 sa týkajú len finančného roka 2002, a teda nie sú preložené do slovenského jazyka.


title: 2012/518/EÚ: Rozhodnutie Rady z  24. septembra 2012 , ktorým sa vymenúvajú dvaja cyperskí členovia a traja cyperskí náhradníci Výboru regiónov

text:
               26.9.2012

               SK

               Úradný vestník Európskej únie

               L 258/30

         ROZHODNUTIE RADY
   z 24. septembra 2012,
   ktorým sa vymenúvajú dvaja cyperskí členovia a traja cyperskí náhradníci Výboru regiónov
   (2012/518/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh cyperskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčných období pána Savvasa ELIOFOTOUA a pána Evyeniosa MICHAILA sa uvoľnili dve miesta členov Výboru regiónov. V dôsledku skončenia funkčných období pána Andreasa MOUSEOSA, pána Andreasa HADZILOIZOUA a pána Christofisa ANTONIOUA sa uvoľnili tri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pani Louisa MAVROMMÁTIOVÁ, Αντιδήμαρχος 'Εγκωμης

                           —

                           pán Louis KOUMENIDES, Πρόεδρος Κ.Σ. Κάτω Λευκάρων

                     a

               b)

               za náhradníkov:

                           —

                           pán Sávvas VÉRGΑS, Δήμαρχος Πάφου

                           —

                           pán Glavkos KARIÓLOU, Δήμαρχος Κερύνειας

                           —

                           pán Georgios IAKOVOU, Πρόεδρος Κ.Σ. Αγίων Τριμιθιάς.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady 2013/798/SZBP z  23. decembra 2013 o reštriktívnych opatreniach voči Stredoafrickej republike

text:
               24.12.2013

               SK

               Úradný vestník Európskej únie

               L 352/51

         ROZHODNUTIE RADY 2013/798/SZBP
   z 23. decembra 2013
   o reštriktívnych opatreniach voči Stredoafrickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 16. decembra 2013 vyjadrila svoje hlboké znepokojenie nad situáciou v Stredoafrickej republike.

               (2)

               Bezpečnostná rada Organizácie Spojených národov prijala 5. decembra 2013 rezolúciu 2127 (2013), ktorou sa na Stredoafrickú republiku uvaľuje zbrojné embargo.

               (3)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   1.   Predaj, dodávky, transfer alebo vývoz zbraní a súvisiaceho materiálu všetkých typov, vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky do Stredoafrickej republiky štátnymi príslušníkmi členských štátov alebo z území členských štátov alebo použitím ich vlajkových plavidiel alebo lietadiel sa zakazuje, a to bez ohľadu na to, či uvedené položky majú pôvod na ich územiach alebo nie.
   2.   Zakazuje sa:

               a)

               poskytovať technickú pomoc, sprostredkovateľské služby a iné služby, vrátane poskytnutia ozbrojeného žoldnierskeho personálu, súvisiace s vojenskými činnosťami a poskytovaním, výrobou, údržbou a používaním zbraní a súvisiaceho materiálu všetkých typov, vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky, priamo alebo nepriamo akejkoľvek fyzickej alebo právnickej osobe, subjektu alebo orgánu v Stredoafrickej republike alebo na použitie v tejto krajine;

               b)

               poskytovať financovanie alebo finančnú pomoc v súvislosti s vojenskými činnosťami, najmä príspevky, pôžičky a poistenie vývozného úveru, ako aj poistenie a zaistenie, na akýkoľvek predaj, dodávky, transfer alebo vývoz zbraní a súvisiaceho materiálu alebo na poskytovanie súvisiacej technickej pomoci, sprostredkovateľských služieb a iných služieb, priamo alebo nepriamo, akejkoľvek osobe, subjektu alebo orgánu v Stredoafrickej republike alebo na použitie v tejto krajine;

               c)

               zúčastňovať sa vedome a úmyselne na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b).

         Článok 2
   1.   Článok 1 sa nevzťahuje na:

               a)

               predaj, dodávky, transfer alebo vývoz zbraní a súvisiaceho materiálu určeného výhradne na podporu misie pre konsolidáciu mieru v Stredoafrickej republike (MICOPAX), medzinárodnej misie na podporu Stredoafrickej republiky pod africkým vedením (MISCA), integrovanej kancelárie Organizácie Spojených národov pre budovanie mieru v Stredoafrickej republike (BINUCA) a jej strážnej jednotky, osobitnej regionálnej jednotky Africkej únie (AU-RTF) a francúzskych síl nasadených v Stredoafrickej republike alebo na použitie týmito subjektmi;

               b)

               predaj, dodávky, transfer alebo vývoz ochranného oblečenia vrátane nepriestrelných viest a vojenských heliem, ktoré do Stredoafrickej republiky dočasne vyváža personál Organizácie Spojených národov, personál Únie alebo jej členských štátov, zástupcovia médií a humanitárni a rozvojoví pracovníci a sprievodný personál, a to výlučne na svoju osobnú potrebu;

               c)

               predaj, dodávky, transfer alebo vývoz ručných zbraní a súvisiaceho materiálu určeného výhradne na použitie medzinárodnými hliadkami, ktoré v trojštátnej chránenej oblasti v povodí rieky Sanga zaisťujú bezpečnosť a ochranu pred pytliactvom, pašovaním slonoviny a zbraní a pred inými činnosťami, ktorými sa porušujú vnútroštátne právne predpisy alebo medzinárodné záväzky Stredoafrickej republiky.

         2.   Článok 1 sa nevzťahuje na:

               a)

               predaj, dodávky, transfer alebo vývoz nesmrtiaceho vojenského materiálu určeného výhradne na humanitárne alebo ochranné použitie a súvisiacu technickú pomoc;

               b)

               predaj, dodávky, transfer alebo vývoz zbraní a iného súvisiaceho smrtiaceho vybavenia určeného bezpečnostným silám Stredoafrickej republiky výhradne na podporu alebo použitie v rámci reformy bezpečnostného sektora v Stredoafrickej republike;

               c)

               predaj, dodávky, transfer alebo vývoz zbraní a súvisiaceho materiálu a súvisiacu technickú alebo finančnú pomoc vrátane personálu,

         ktoré vopred schválil výbor stanovený podľa bodu 57 rezolúcie BR OSN 2127 (2013).
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 23. decembra 2013

            Za Radu

            predseda

         L. LINKEVIČIUS


title: Rozhodnutie Rady 2011/172/SZBP z  21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte

text:
               22.3.2011

               SK

               Úradný vestník Európskej únie

               L 76/63

         ROZHODNUTIE RADY 2011/172/SZBP
   z 21. marca 2011
   o reštriktívnych opatreniach voči určitým osobám, subjektom a orgánom s ohľadom na situáciu v Egypte
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Európska únia 21. februára 2011 vyhlásila, že je pripravená pomáhať Egyptu pri mierovom a riadnom prechode k občianskej a demokratickej vláde založenej na zásadách právneho štátu, pri plnom dodržiavaní ľudských práv a základných slobôd, a podporiť úsilie o vytvorenie hospodárstva, ktoré posilňuje sociálnu súdržnosť a podporuje rast.

               (2)

               V tejto súvislosti by sa mali uvaliť reštriktívne opatrenia na osoby, ktoré boli označené ako zodpovedné za spreneveru egyptských štátnych finančných prostriedkov a ktoré tak oberajú egyptský ľud o prínosy vyplývajúce z udržateľného rozvoja ich hospodárstva a spoločnosti a narúšajú rozvoj demokracie v krajine.

               (3)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   1.   Zmrazujú sa všetky finančné prostriedky a hospodárske zdroje, ktoré patria osobám, ktoré boli označené za osoby zodpovedné za spreneveru egyptských štátnych finančných prostriedkov, a s nimi spriazneným fyzickým alebo právnickým osobám, subjektom alebo orgánom, ktoré sa uvádzajú v prílohe, alebo sú v ich vlastníctve, držbe alebo pod ich kontrolou.
   2.   Fyzickým alebo právnickým osobám, subjektom alebo orgánom uvedeným v prílohe, a to ani v ich prospech, sa priamo ani nepriamo nesprístupnia žiadne finančné prostriedky ani hospodárske zdroje.
   3.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom ako rozhodol, že dané finančné prostriedky alebo hospodárske zdroje sú:

               a)

               nevyhnutné na uspokojenie základných potrieb fyzických osôb uvedených v prílohe a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov, alebo

               d)

               nevyhnutné na mimoriadne výdavky za predpokladu, že príslušný orgán najmenej dva týždne pred udelením povolenia oznámil príslušným orgánom ostatných členských štátov a Komisii dôvody, na základe ktorých sa domnieva, že by malo byť osobitné povolenie udelené.

         Členský štát informuje ostatné členské štáty a Komisiu o každom povolení udelenom podľa tohto odseku.
   4.   Odchylne od odseku 1 môže príslušný orgán členského štátu povoliť uvoľnenie niektorých zmrazených finančných prostriedkov alebo hospodárskych zdrojov, ak sú splnené tieto podmienky:

               a)

               na predmetné finančné prostriedky alebo hospodárske zdroje sa vzťahuje súdne, správne alebo arbitrážne opatrenie prijaté pred dátumom, keď boli fyzická alebo právnická osoba, subjekt alebo orgán uvedené v odseku 1 zaradené do prílohy, alebo súdne, správne alebo arbitrážne rozhodnutie vydané pred uvedeným dátumom;

               b)

               predmetné finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto opatrením alebo uznaných za platné v takomto rozhodnutí v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

               c)

               opatrenie alebo rozhodnutie nie je v prospech osoby, subjektu alebo orgánu, ktoré sú uvedené v prílohe, a

               d)

               uznanie opatrenia alebo rozhodnutia nie je v rozpore s verejným poriadkom v dotknutom členskom štáte.

         Dotknutý členský štát informuje ostatné členské štáty a Komisiu o každom povolení udelenom podľa tohto odseku.
   5.   Odsek 1 nebráni tomu, aby fyzická alebo právnická osoba, subjekt alebo orgán zaradené do zoznamu uskutočnili platbu splatnú na základe zmluvy uzavretej pred dátumom, kedy boli takáto osoba, subjekt alebo orgán zaradené do prílohy, pod podmienkou, že dotknutý členský štát rozhodol, že príjemcom platby nie je priamo ani nepriamo osoba, subjekt alebo orgán, ktoré sú uvedené v odseku 1.
   6.   Odsek 2 sa neuplatňuje na prípady, keď sa na zmrazené účty pripisujú:

               a)

               úroky alebo iné výnosy z týchto účtov alebo

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, keď tieto účty začali podliehať opatreniam ustanoveným v odsekoch 1a 2,

         za predpokladu, že sa na všetky takéto úroky, iné výnosy a platby naďalej vzťahujú opatrenia ustanovené v odseku 1.
   Článok 2
   1.   Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku rozhodne o vytvorení zoznamu uvedeného v prílohe a o jeho zmene a doplnení.
   2.   Rada dotknutej fyzickej alebo právnickej osobe, subjektu alebo orgánu oznámi rozhodnutie uvedené v odseku 1 vrátane dôvodov zaradenia do zoznamu, a to buď priamo, ak je ich adresa známa, alebo prostredníctvom uverejnenia oznámenia, a poskytne tak dotknutej osobe, subjektu alebo orgánu možnosť vyjadriť sa.
   3.   Ak sa predložia pripomienky alebo zásadné nové dôkazy, Rada preskúma rozhodnutie uvedené v odseku 1 a dotknutú osobu, subjekt alebo orgán príslušne informuje.
   Článok 3
   1.   V prílohe sa uvádzajú dôvody zaradenia fyzických a právnických osôb, subjektov a orgánov uvedených v článku 1 ods. 1 do zoznamu.
   2.   Okrem toho sa v prílohe pokiaľ možno uvádzajú aj informácie potrebné na identifikáciu dotknutých fyzických a právnických osôb, subjektov alebo orgánov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade právnických osôb, subjektov a orgánov môžu tieto informácie zahŕňať názvy, dátum a miesto registrácie, registračné číslo a miesto podnikania.
   Článok 4
   Na dosiahnutie čo najväčšieho účinku opatrení uvedených v článku 1 ods. 1 a 2 Únia vyzýva tretie štáty, aby prijali reštriktívne opatrenia podobné tým, ktoré sú ustanovené v tomto rozhodnutí.
   Článok 5
   Toto rozhodnutie nadobúda účinnosť dňom jeho prijatia.
   Toto rozhodnutie sa uplatňuje do 22. marca 2012.
   Toto rozhodnutie podlieha neustálej revízii. Obnovuje sa alebo sa mení a dopĺňa podľa potreby, ak Rada nepovažuje jeho ciele za splnené.

      V Bruseli 21. marca 2011

            Za Radu

            predsednička

         C. ASHTON

      PRÍLOHA

         Zoznam fyzických a právnických osôb, subjektov a orgánov podľa článku 1

                  Meno
                  (a prípadné prezývky)

                  Identifikačné údaje

                  Dôvody zaradenia na zoznam

                  1.

                  Mohamed Hosni Elsayed Mubarak

                  Bývalý prezident Egyptskej arabskej republiky
                  Dátum nar.: 4. 5. 1928
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  2.

                  Suzanne Saleh Thabet

                  Manželka Mohameda Hosniho Elsayeda Mubaraka, bývalého prezidenta Egyptskej arabskej republiky
                  Dátum nar.: 28. 2. 1941
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  3.

                  Alaa Mohamed Hosni Elsayed Mubarak

                  Syn Mohameda Hosniho Elsayeda Mubaraka, bývalého prezidenta Egyptskej arabskej republiky
                  Dátum nar.: 26. 11. 1960
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  4.

                  Heidy Mahmoud Magdy Hussein Rasekh

                  Manželka Alaa Mohameda Hosniho Elsayeda Mubaraka, syna bývalého prezidenta Egyptskej arabskej republiky
                  Dátum nar.: 5. 10. 1971
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  5.

                  Gamal Mohamed Hosni Elsayed Mubarak

                  Syn Mohameda Hosniho Elsayeda Mubaraka, bývalého prezidenta Egyptskej arabskej republiky
                  Dátum nar.: 28. 12. 1963
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  6.

                  Khadiga Mahmoud El Gammal

                  Manželka Gamala Mohameda Hosniho Elsayeda Mubaraka, syna bývalého prezidenta Egyptskej arabskej republiky
                  Dátum nar.: 13. 10. 1982
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  7.

                  Ahmed Abdelaziz Ezz

                  Bývalý poslanec parlamentu
                  Dátum nar.: 12. 1. 1959
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  8.

                  Abla Mohamed Fawzi Ali Ahmed

                  Manželka Ahmeda Abdelaziza Ezza
                  Dátum nar.: 31. 1. 1963
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  9.

                  Khadiga Ahmed Ahmed Kamel Yassin

                  Manželka Ahmeda Abdelaziza Ezza
                  Dátum nar.: 25. 5. 1959
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  10.

                  Shahinaz Abdel Aziz Abdel Wahab Al Naggar

                  Manželka Ahmeda Abdelaziza Ezza
                  Dátum nar.: 9. 10. 1969
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  11.

                  Ahmed Alaeldin Amin Abdelmaksoud Elmaghraby

                  Bývalý minister bytovej výstavby, verejných služieb a mestského rozvoja
                  Dátum nar.: 16. 5. 1945
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  12.

                  Naglaa Abdallah El Gazaerly

                  Manželka Ahmeda Alaeldina Amina Abdelmaksouda Elmaghrabyho
                  Dátum nar.: 3. 6. 1956
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  13.

                  Rachid Mohamed Rachid Hussein

                  Bývalý minister obchodu a priemyslu
                  Dátum nar.: 9. 2. 1955
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  14.

                  Hania Mahmoud Abdel Rahman Fahmy

                  Manželka Rachida Mohameda Rachida Husseina
                  Dátum nar.: 5. 7. 1959
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  15.

                  Mohamed Zohir Mohamed Wahed Garrana

                  Bývalý minister cestovného ruchu
                  Dátum nar.: 20. 2. 1959
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  16.

                  Jaylane Shawkat Hosni Galal Eldin

                  Manželka Mohameda Zohira Mohameda Waheda Garranu
                  Dátum nar.: 8. 1. 1960
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  17.

                  Amir Mohamed Zohir Mohamed Wahed Garrana

                  Syn Mohameda Zohira Mohameda Waheda Garranu
                  Dátum nar.: 21. 9. 1990
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  18.

                  Habib Ibrahim Habib Eladli

                  Bývalý minister vnútra
                  Dátum nar.: 1. 3. 1938
                  muž

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov

                  19.

                  Elham Sayed Salem Sharshar

                  Manželka Habiba Ibrahima Eladliho
                  Dátum nar.: 23. 1. 1963
                  žena

                  Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov


title: 2012/695/EÚ: Rozhodnutie Rady zo 7. novembra 2012 , ktorým sa vymenúva jeden člen Európskeho hospodárskeho a sociálneho výboru za Spojené kráľovstvo

text:
               9.11.2012

               SK

               Úradný vestník Európskej únie

               L 310/51

         ROZHODNUTIE RADY
   zo 7. novembra 2012,
   ktorým sa vymenúva jeden člen Európskeho hospodárskeho a sociálneho výboru za Spojené kráľovstvo
   (2012/695/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh vlády Spojeného kráľovstva,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Sukhdeva SHARMU sa uvoľnilo jedno miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Richard BALFE, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 251, 25.9.2010, s. 8.


title: 2005/551/ES: Rozhodnutie Európskeho parlamentu z 12. apríla 2005 o absolutóriu na plnenie rozpočtu výkonnému riaditeľovi Európskej agentúry pre bezpečnosť letectva za rozpočtový rok 2003

text:
               27.7.2005

               SK

               Úradný vestník Európskej únie

               L 196/144

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie rozpočtu výkonnému riaditeľovi Európskej agentúry pre bezpečnosť letectva za rozpočtový rok 2003
   (2005/551/ES)
   EURÓPSKY PARLAMENT,
   so zreteľom na správu Dvora audítorov o výročnej správe Európskej agentúry pre bezpečnosť letectva za rozpočtový rok 2003, spolu s odpoveďami agentúry (1),
   so zreteľom na odporúčanie Rady z 8. marca 2005 (6863/2005 – C6-0064/2005),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Európskeho parlamentu a Rady (ES) č. 1643/2003 z 22. júla 2003, ktorým sa mení a dopĺňa nariadenie (ES) č. 1592/2002 o spoločných pravidlách v oblasti civilného letectva a o zriadení Európskej agentúry pre bezpečnosť letectva (3), a najmä článok 49,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
   so zreteľom na články 70 a 71 a Prílohu V rokovacieho poriadku,
   so zreteľom na správu Výboru pre rozpočtovú kontrolu (A6-0074/2005),

               1.

               udeľuje výkonnému riaditeľovi Európskej agentúry pre bezpečnosť letectva absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajoník

      (1)  Ú. v. EÚ C 324, 30.12.2004, s. 9.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 245, 29.9.2003, s. 7.

      (4)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      obsahujúce pripomienky k rozhodnutiu o udelení absolutória na plnenie všeobecného rozpočtu Európskej únie za rozpočtový rok 2003 výkonnému riaditeľovi Európskej agentúry pre bezpečnosť letectva
      EURÓPSKY PARLAMENT,
      so zreteľom na správu Dvora audítorov o výročných účtoch Európskej agentúry pre bezpečnosť letectva za rozpočtový rok 2003, spolu s odpoveďami agentúry (1),
      so zreteľom na odporúčanie Rady z 8. marca 2005 (6863/2005 – C6-0064/2005),
      so zreteľom na Zmluvu o ES a najmä na jej článok 276,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Európskeho parlamentu a Rady (ES) č. 1643/2003 z 22. júla 2003, ktorým sa mení a dopĺňa nariadenie (ES) č. 1592/2002 o spoločných pravidlách v oblasti civilného letectva a o zriadení Európskej agentúry pre bezpečnosť letectva (3), a najmä článok 49,
      so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
      so zreteľom na články 70 a 71 a Prílohu V rokovacieho poriadku,
      so zreteľom na správu Výboru pre rozpočtovú kontrolu (A6-0074/2005),

                  A.

                  keďže (Európsky dvor audítorov) EDA vo vyššie uvedenej správe uvádza, že získal primerané ubezpečenie o tom, že ročná výročná správa za rozpočtový rok, ktorý sa ukončil 31. decembra 2003, poskytuje spoľahlivé informácie a že príslušné operácie boli vcelku zákonné a riadne;

                  B.

                  keďže Európsky Parlament v súlade s článkom 185 nariadenia o rozpočtových pravidlách, vykonáva po prvýkrát svoju právomoc udeliť riaditeľovi agentúry absolutórium na plnenie jej rozpočtu za rozpočtový rok 2003;

                  C.

                  keďže pri príležitosti začatia spolupráce s agentúrou Európsky parlament vyjadruje spokojnosť nad tým, že agentúra poskytla jeho príslušnému výboru informácie v súlade s požiadavkami a teší sa na vytvorenie úzkej spolupráce medzi svojimi príslušnými výbormi a agentúrou;

            1.   berie na vedomie nasledujúce údaje v účtoch Európskej agentúry pre bezpečnosť letectva za rozpočtový rok 2003;
      Výkaz príjmov a výdavkov za rozpočtový rok 2003

                  (in EUR 1000)

                  2003

                  Revenue

                  Commission subsidies

                  3 725

                  Total revenue (a)

                  3 725

                  Expenditure

                  Staff — Title I of the budget

                  Payments

                  680

                  Appropriations carried over

                  27

                  Administration — Title II of the budget

                  Payments

                  153

                  Appropriations carried over

                  396

                  Operating expenditure — Title III of the budget

                  Payments

                  197

                  Appropriations carried over

                  2 486

                  Total expenditure (b)

                  3 939

                  Outturn for the financial year (a – b)

                  – 214

                     Source: Data from the Agency.

            2.   berie na vedomie pripomienky EDA v súvislosti s problémami týkajúcimi sa rešpektovania nariadenia o rozpočtových pravidlách (napr. nedostatočné oddelenie povinností medzi finančnými účastníkmi alebo oneskorenie pri schvaľovaní systémov určených na poskytovanie účtovných informácií); taktiež berie na vedomie zistenia EDA v súvislosti s nedostatkami pri uplatňovaní pravidiel týkajúcich sa stanovenia platov alebo iných nárokov zamestnancov prijatých do pracovného pomeru;
      3.   berie na vedomie odpovede agentúry, v ktorých informuje o opatreniach prijatých s cieľom vyhovieť pripomienkam Dvora audítorov;
      4.   je toho názoru, že tieto nedostatky boli do značnej miery spojené s tým, že agentúra bola vo svojej počiatočnej fáze; vyzýva agentúru na uskutočnenie ďalších opravných krokov, v prípade potreby, aby plne vyhovela pripomienkam Dvora audítorov;
      5.   ľutuje, že agentúra nemá plán na uplatňovanie zásady rovnosti a očakáva, že takýto plán čoskoro vypracuje, aby sa stala zamestnávateľom presadzujúcim rovnosť príležitostí; očakáva, že agentúra bude zohľadňovať otázku rovnosti nielen vo fáze prijímania do pracovného pomeru, ale že bude rovnosť pohlaví presadzovať aktívne a dlhodobo;
      6.   berie na vedomie východiskovú situáciu agentúry a problémy, ktorým musel čeliť riaditeľ v rámci prísneho dodržiavania zásady rovnosti pohlaví pri výbere zamestnancov; žiada agentúru, aby vypracovala a do konca roka 2005 uplatnila pozitívny akčný plán, ktorý je podobný s plánom uplatňovaným v rámci európskych inštitúcií, a vyvinula osobitné úsilie v súvislosti s informovaním a komunikáciou s cieľom povzbudiť ženy pri podávaní žiadostí o zamestnanie v agentúre;
      7.   víta plány agentúry zamerané na zlepšenie jej komunikačnej stratégie vo vzťahu k občanom a dúfa, že v budúcom roku sa príjmu ďalšie opatrenia v tejto oblasti;
      8.   očakáva, že agentúra bude vo výročnej správe o činnosti za rozpočtový rok 2004 plne informovať o dosiahnutom pokroku;
      Všeobecné pripomienky adresované Komisii a agentúram

                  9.

                  pripomína svoju pozíciu, v súlade s ktorou podporuje snahy Komisie o vytvorenie obmedzeného počtu modelov, aspoň pre budúce regulačné agentúry, ale zároveň je toho názoru, že štruktúra existujúcich a budúcich agentúr si vyžaduje dôkladné posúdenie na medziinštitucionálnej úrovni; taktiež zdôrazňuje, že predtým, ako Komisia zadefinuje rámcové podmienky pre pôsobenie regulačných agentúr, by medziinštitucionálna dohoda mala stanoviť spoločné hlavné smery a malo by sa tak stať pred vytvorením harmonizovaného rámca pre štruktúry agentúr;

                  10.

                  berie na vedomie pozíciu Komisie (5) v súvislosti s delegovaním zodpovednosti za výkon úloh na orgány, vrátane agentúr, ktoré nie sú súčasťou ústrednej administratívy Komisie; Je toho názoru, že to nezodpovedá požiadavke Európskeho parlamentu týkajúcej sa dôkladného posúdenia štruktúry existujúcich agentúr na medziinštitucionálnej úrovni, a preto vyzýva Komisiu, aby poskytla vysvetlenie k tejto záležitosti a aj k budúcej všeobecnej medziinštitucionálnej dohode v súvislosti s novými opatreniami, ktoré sa majú prijať v rámci alebo paralelne s finančným výhľadom (6);

                  11.

                  vyzýva Komisiu, aby usporiadala a uskutočnila v strednodobom časovom horizonte, napr. v štandardnom trojročnom cykle, prierezovú analýzu vyhodnotení jednotlivých agentúr, aby sa

                              a)

                              vyvodili závery v súvislosti s koherentnosťou činnosti agentúr s politikami EÚ všeobecne, ako aj závery týkajúce sa existujúcich synergií alebo synergií, ktoré sa majú dosiahnuť v budúcnosti medzi agentúrami a oddeleniami Komisie a aby sa predišlo prekrývaniu ich činností,

                              b)

                              vyhodnotila širšia európska pridaná hodnota výsledkov činnosti agentúr v príslušnej oblasti ich pôsobnosti, ako aj vhodnosť, účinnosť a efektívnosť modelu agentúry pri uplatňovaní alebo podpore politík EÚ,

                              c)

                              určil a posilnil vplyv činnosti agentúr v súvislosti s priblížením, prístupnosti a zviditeľnením EÚ pre svojich občanov;

                  12.

                  očakáva, že takáto celková analýza bude k dispozícii do konca roka 2005, aby pokryla obdobie troch rokov od zavedenia nového nariadenia o rozpočtových pravidlách a následne nového rámca pre systém agentúr;

                  13.

                  vyzýva agentúry, aby sa aktívne podieľali na takomto procese a aby spolupracovali s Komisiou poskytovaním príspevkov v oblastiach, ktoré podľa ich názoru majú význam pre ich činnosť, úlohu, kompetencie a potreby, ako aj v akejkoľvek oblasti, ktorá by mohla prispieť k zlepšeniu postupu udeľovania absolutória, s cieľom prispieť k úspechu takéhoto procesu a zvýšiť zodpovednosť a transparentnosť agentúr; vyzýva agentúry, aby takéto príspevky predkladali aj príslušným výborom;

                  14.

                  vyzýva Komisiu, aby paralelne s týmto procesom predložila najneskôr do konca roka 2005 návrhy na zmeny v súčasných ustanovujúcich aktoch agentúr s cieľom okrem iného, optimalizovať jej vzťahy s agentúrami; takéto návrhy by mali byť zamerané na:

                              a)

                              zlepšenie komunikácie medzi Komisiou a agentúrami,

                              b)

                              vytvorenie alebo rozšírenie spolupráce pri definovaní potrieb, ktoré je potrebné uspokojiť, a cieľov, ktoré je potrebné splniť, výsledkov, ktoré sa majú dosiahnuť a stratégie ich dosiahnutia, a pri stanovení štandardov pre sledovanie a vyhodnocovanie,

                              c)

                              podporu doplnkovej činnosti, lepšiu organizáciu potrebných zdrojov a ich efektívne rozdelenie s ohľadom na dosiahnutie stanovených výsledkov a vytvorenie komunikačnej stratégie na informovanie o týchto výsledkoch;

                  15.

                  zdôrazňuje skutočnosť, že Komisia pred prijatím akéhokoľvek rozhodnutia o návrhu na vytvorenie novej agentúry musí dôkladne vyhodnotiť potrebu a pridanú hodnotu funkcie tejto agentúry a zohľadniť existujúce štruktúry, zásady subsidiarity, rozpočtovej disciplíny a zjednodušenia postupov;

                  16.

                  očakáva, že Komisia urýchlene predloží hlavné smery v rámci personálnej politiky agentúr, o ktoré Parlament požiadal Komisiu pred koncom rozpočtového postupu na rok 2005;

            Všeobecné pripomienky adresované agentúram

                  17.

                  očakáva, že mu odteraz každá agentúra predloží správu, v ktorej zhrnie informácie o auditoch vykonaných vnútorným audítorom, poskytnutých odporúčaniach a opatreniach prijatých na základe týchto odporúčaní, v súlade s článkom 72 ods. 5 nariadenia (ES, Euratom) č. 2343/2002;

                  18.

                  vyzýva agentúry, aby vyvíjali väčšie úsilie o riadne uplatňovanie Služobného poriadku a podmienok zamestnávania ostatných zamestnancov Európskych spoločenstiev vo vzťahu k svojim zamestnancom (postupy prijímania do služobného pomeru a s tým spojené rozhodnutia, osobné záznamy, výpočet platov a ostatných nárokov, politika pracovného postupu, percentuálny podiel voľných pracovných miest, kvóty na dodržiavanie rovnosti pohlaví, atď.);

                  19.

                  berie na vedomie, že percentuálny podiel mužov a žien na celkovom zložení zamestnancov agentúr vo všeobecnosti poukazuje na nerovnováhu medzi mužmi a ženami; ľutuje, že muži, ktorí predstavujú približne jednu tretinu zamestnancov, sú nadmerne zastúpení vo vyšších pozíciách, zatiaľ čo ženy sú nadmerne zastúpené v nižších pozíciách; očakáva, že agentúry príjmu okamžité a účinné opatrenia na nápravu tejto situácie;

                  20.

                  vyzýva agentúry, aby zabezpečili, že všetky príslušné ustanovenia smernice 2002/73/ES Európskeho parlamentu a Rady z 23. septembra 2002, ktorými sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní, a pracovné podmienky (7) sa začlenia do ich príslušných personálnych politík;

                  21.

                  očakáva, že agentúry budú v súvislosti s príslušnými pripomienkami EDA plne rešpektovať rozpočtové zásady stanovené v nariadení o rozpočtových pravidlách, najmä zásadu rozpočtovej jednotnosti a rozpočtovej správnosti. Vyzýva tie agentúry, ktoré tak zatiaľ neurobili, aby plnili požiadavky spojené s účtovníctvom, stanovené v nariadení o rozpočtových pravidlách, a aby ešte viac posilnili postupy týkajúce sa vnútorného hospodárenia a kontroly, s cieľom zvýšiť dôveryhodnosť, transparentnosť a európsku pridanú hodnotu;

                  22.

                  povzbudzuje agentúry, najmä tie, ktorých činnosť súvisí s činnosťou alebo úlohami iných agentúr, aby posilnili spoluprácu a tak vytvorili podmienky pre rozvoj synergie; vyzýva ich, aby v prípade potreby formalizovali takúto spoluprácu v osobitných dohodách (spoločné vyhlásenia, memorandá o porozumení, rozhodnutia o spoločnom plánovaní a opatreniach/programoch, ktoré majú doplnkový charakter), aby sa predišlo duplicite práce a aby sa zabezpečilo, že výkony každej agentúry sa dajú jasne identifikovať a že výsledky spoločného úsilia predstavujú čo najväčšiu pridanú hodnotu a prínos ich práce; očakáva, že bude o tejto problematike pravidelne informovaný;

                  23.

                  vyzýva agentúry, aby venovali osobitnú pozornosť postupom na uzatváranie a správu zmlúv; ďalej ich vyzýva k prijatiu všetkých primeraných opatrení týkajúcich sa ich administratívnych štruktúr s cieľom posilniť postupy vnútornej kontroly, komunikačné kanály a riadenie; je toho názoru, že takéto opatrenia môžu zahŕňať, ak je to potrebné a možné, zriadenie špecializovaných úsekov poverených tým, aby na základe analýzy rizika poradili ako najlepšie pripraviť postupy uzatvárania zmlúv, s cieľom zabezpečiť ich kontrolu a vykonať podľa potreby nadväzujúce opatrenia; v tejto súvislosti vyzýva Komisiu a EDA, aby posilnili spoluprácu s agentúrami;

                  24.

                  berie na vedomie ťažkosti, ktoré uviedli niektorí riaditelia, predovšetkým riaditelia novovytvorených agentúr, v súvislosti s dodržiavaním harmonogramu a lehôt na podávanie správ v súlade s nariadením o rozpočtových pravidlách; vyzýva riaditeľov agentúr, aby so zreteľom na budúcu revíziu nariadenia o rozpočtových pravidlách v roku 2005 informovali Výbor pre rozpočet a Výbor pre rozpočtovú kontrolu o problémoch, ktoré sa doteraz vyskytli, aby sa tieto problémy mohli zohľadniť v rámci revízie; očakáva, že riaditelia vypracujú konkrétne návrhy alternatívnych opatrení v spojení s lehotami, ktoré budú najlepšie zodpovedať ich spôsobu práce a zároveň budú rešpektovať povinnosti agentúr v súvislosti s podávaním správ v súlade s ustanoveniami nariadenia o rozpočtových pravidlách;

                  25.

                  berie na vedomie pozitívnu reakciu riaditeľov agentúr na žiadosť parlamentného výboru zodpovedného za prípravu absolutória o vytvorenie precíznejšieho komunikačného systému, najmä čo sa týka postupovania dokumentov, v súvislosti s povinnosťami agentúr podávať správy, zo strany agentúr tomuto výboru; je toho názoru, že lepšia organizácia tejto komunikácie posilní jeho spoluprácu s agentúrami a demokratickú kontrolu,

                  26.

                  vyzýva riaditeľov agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a riadnosti operácií, podobné vyhláseniam, ktoré podpisujú generálni riaditelia Komisie;

                  27.

                  vyzýva agentúry, aby vytvorili komplexnú komunikačnú stratégiu zodpovedajúcu potrebe vhodnou formou informovať o výsledkoch svojej práce nielen orgány, príslušné úrady členských štátov, odborníkov, partnerov alebo osobitných príjemcov, ale aj širokú verejnosť; vyzýva ďalej agentúry, aby so zreteľom na vypracovanie takejto stratégie zintenzívnili spoluprácu a vymieňali si informácie o najvhodnejších metódach zameraných na dosiahnutie tohto cieľa; očakáva, že agentúry ešte pred nasledujúcim postupom udeľovania absolutória dôsledne oboznámia jeho príslušné výbory o pokroku dosiahnutom pri vytváraní takejto stratégie s cieľom zabezpečiť účinné a včasné monitorovanie ich činností;

            Všeobecné pripomienky adresované EDA a agentúram

                  28.

                  víta iniciatívu EDA zahrnúť do svojich osobitných správ o agentúrach tabuľku s prehľadom údajov o právomociach, správe, dostupných zdrojoch a výsledkoch/výkonoch konkrétnej agentúry; je toho názoru, že to prispieva k prehľadnosti a transparentnosti práce týchto agentúr Spoločenstva a zároveň sa pre prípad potreby poskytuje užitočný základ pre porovnanie, čo môže pomôcť pri vytvorení harmonizovaného rámca pre agentúry, ktorý požadoval Parlament;

                  29.

                  vyzýva EDA a agentúry k posilneniu ich spolupráce, aby sa posilnili postupy a technické nástroje zamerané na zlepšenie riadenia všetkých rozpočtových a finančných záležitostí, v snahe o zavedenie metódy, ktorá od začiatku procesu vytvára predpoklady pre pozitívne rozhodnutie o absolutóriu; očakáva, že bude pravidelne informovaný o dosiahnutých pokrokoch a o používaní najvhodnejších metód;

                  30.

                  vyzýva EDA a agentúry, aby zvýšili transparentnosť kontradiktórneho postupu pred záverečnou správou EDA, aby sa predišlo rozporom a nejasnostiam, ktoré by mohli ohroziť vierohodnosť celého postupu; v tejto súvislosti vyzýva EDA a Komisiu, aby navrhli uskutočniteľný spôsob aktualizácie údajov o dosiahnutých zlepšeniach a/alebo zistených problémoch v období od prvého rokovania o prípravnej správe EDA až do prijatia rozhodnutia o udelení absolutória s cieľom podať čo najpravdivejší obraz o situácii agentúr.

         (1)  Ú. v. EÚ C 324, 30.12.2004, s. 9.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 245, 29.9.2003, s. 7.

         (4)  Ú. v. ES L 357, 31.12.2002, s. 72.

         (5)  Ako je uvedené v prílohe 1 Oznámenia Komisie Rade a Európskemu parlamentu – Budovanie našej spoločnej budúcnosti – Politické výzvy a rozpočtové prostriedky rozšírenej Únie 2007–2013 (KOM(2004) 0101, s. 38).

         (6)  Pozri prílohu k správe Komisie o následných opatreniach v súvislosti s absolutóriom na rok 2002 (KOM(2004) 0648, s. 108).

         (7)  Ú. v. ES L 269, 5.10.2002, s. 15.


title: Rozhodnutie Rady 2014/384/SZBP z  23. júna 2014 , ktorým sa mení rozhodnutie 2011/426/SZBP, ktorým sa vymenúva osobitný zástupca Európskej únie v Bosne a Hercegovine

text:
               24.6.2014

               SK

               Úradný vestník Európskej únie

               L 183/65

         ROZHODNUTIE RADY 2014/384/SZBP
   z 23. júna 2014,
   ktorým sa mení rozhodnutie 2011/426/SZBP, ktorým sa vymenúva osobitný zástupca Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 18. júla 2011 prijala rozhodnutie 2011/426/SZBP (1), ktorým sa pán Peter SØRENSEN vymenúva za osobitného zástupcu Európskej únie (OZEÚ) v Bosne a Hercegovine. Mandát OZEÚ sa má skončiť 30. júna 2015.

               (2)

               Rozhodnutím 2011/426/SZBP naposledy zmeneným rozhodnutím 2013/351/SZBP (2) sa OZEÚ poskytla referenčná suma, ktorá sa vzťahuje na obdobie od 1. septembra 2011 do 30. júna 2014. Na obdobie od 1. júla 2014 do 30. júna 2015 by sa mala stanoviť nová referenčná suma.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy.

               (4)

               Rozhodnutie 2011/426/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2011/426/SZBP sa týmto mení takto:

               1.

               V článku 5 ods. 1 sa dopĺňa tento pododsek:
               „Referenčná suma určená na úhradu výdavkov spojených s mandátom OZEÚ v období od 1. júla 2014 do 30. júna 2015 je 5 250 000 EUR.“.

               2.

               V článku 13 sa dopĺňa tento pododsek:
               „Záverečná komplexná správa o vykonávaní mandátu sa predloží pred marcom 2015.“.

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2014.

      V Luxemburgu 23. júna 2014

            Za Radu

            predsedníčka

         C. ASHTON

      (1)  Ú. v. EÚ L 188, 19.7.2011, s. 30.

      (2)  Ú. v. EÚ L 185, 4.7.2013, s. 7.


title: 2013/139/EÚ: Rozhodnutie Rady z  18. marca 2013 , ktorým sa ustanovuje pozícia, ktorá sa má zaujať v mene Európskej únie v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992

text:
               20.3.2013

               SK

               Úradný vestník Európskej únie

               L 77/2

         ROZHODNUTIE RADY
   z 18. marca 2013,
   ktorým sa ustanovuje pozícia, ktorá sa má zaujať v mene Európskej únie v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992
   (2013/139/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:
   rozhodnutím Rady 92/580/EHS (1) sa uzavrela Medzinárodná dohoda o cukre z roku 1992, pričom táto dohoda nadobudla platnosť 1. januára 1993 na obdobie troch rokov do 31. decembra 1995. Odvtedy sa jej platnosť pravidelne predlžovala na ďalšie dvojročné obdobia. Platnosť tejto dohody bola naposledy predĺžená rozhodnutím Medzinárodnej rady pre cukor v máji 2011, a to do 31. decembra 2013. Ďalšie predĺženie je v záujme Únie. Komisia, ktorá zastupuje Úniu v Medzinárodnej rade pre cukor, by sa preto mala poveriť hlasovať za takéto predĺženie,
   PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie v rámci Medzinárodnej rady pre cukor, je hlasovať za predĺženie platnosti Medzinárodnej dohody o cukre z roku 1992 na ďalšie maximálne dvojročné obdobie.
   Komisia sa týmto poveruje vyjadriť túto pozíciu v rámci Medzinárodnej rady pre cukor.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. marca 2013

            Za Radu

            predseda

         S. COVENEY

      (1)  Ú. v. ES L 379, 23.12.1992, s. 15.


title: 2012/338/EÚ: Rozhodnutie Rady z  23. apríla 2012 o podpise Dohody vo forme výmeny listov medzi Európskou úniou na jednej strane a Izraelským štátom na strane druhej, ktorou sa menia a dopĺňajú prílohy k protokolom 1 a 2 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, v mene Únie

text:
               27.6.2012

               SK

               Úradný vestník Európskej únie

               L 166/1

         ROZHODNUTIE RADY
   z 23. apríla 2012
   o podpise Dohody vo forme výmeny listov medzi Európskou úniou na jednej strane a Izraelským štátom na strane druhej, ktorou sa menia a dopĺňajú prílohy k protokolom 1 a 2 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, v mene Únie
   (2012/338/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Dňa 20. novembra 1995 bola podpísaná Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (1) (ďalej len „euro-stredomorská dohoda“).

               (2)

               Dňa 14. novembra 2005 Rada splnomocnila Komisiu, aby viedla rokovania s cieľom dosiahnuť väčšiu liberalizáciu obchodu s poľnohospodárskymi výrobkami, spracovanými poľnohospodárskymi výrobkami a rybami a výrobkami rybného hospodárstva s niektorými stredozemskými krajinami. Rokovania s Izraelom sa úspešne ukončili 18. júla 2008. Výsledky týchto rokovaní sú obsiahnuté v Dohode vo forme výmeny listov medzi Európskym spoločenstvom a Izraelským štátom o recipročných liberalizačných opatreniach pre poľnohospodárske výrobky, spracované poľnohospodárske výrobky a ryby a výrobky rybného hospodárstva, o nahradení protokolov 1 a 2 a príloh k nim a zmenách a doplneniach Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (2) (ďalej len „dohoda z roku 2010“), ktorá nadobudla platnosť 1. januára 2010.

               (3)

               Po nadobudnutí platnosti dohody z roku 2010, Európska komisia a Izrael mali niekoľko technických stretnutí, ktoré sa týkali jej vykonávania. Na týchto stretnutiach sa ukázalo, že boli potrebné niektoré technické úpravy k euro-stredomorskej dohode, aby sa splnili záväzky predchádzajúcich dohôd medzi Európskymi spoločenstvami a Izraelským štátom, ktoré nadobudli platnosť v rokoch 2000 a 2006. Dňa 19. septembra 2011 uzavreli Komisia a Izrael rokovanie o nevyhnutných technických úpravách, ktoré sú obsiahnuté v novej Dohode vo forme výmeny listov medzi Európskou úniou na jednej strane a Izraelským štátom na strane druhej, ktorou sa menia a dopĺňajú prílohy k protokolom 1 a 2 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (ďalej len „dohoda“).

               (4)

               Dohoda by sa mala v mene Únie podpísať s výhradou jej neskoršieho uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody vo forme výmeny listov medzi Európskou úniou na jednej strane a Izraelským štátom na strane druhej, ktorou sa menia a dopĺňajú prílohy k protokolom 1 a 2 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, s výhradou uzavretia uvedenej dohody (3).
   Článok 2
   Týmto sa predseda Rady poveruje určiť osobu (-y) splnomocnenú (-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom nasledujúcim po jeho prijatí.

      V Luxemburgu 23. apríla 2012

            Za Radu

            predsedníčka

         C. ASHTON

      (1)  Ú. v. ES L 147, 21.6.2000, s. 3.

      (2)  Ú. v. EÚ L 313, 28.11.2009, s. 83.

      (3)  Text dohody sa uverejní spolu s rozhodnutím o jej uzavretí.